تازا
موطالیعهلر گؤرسهدیر کی آسقیرماق سینوسلار و بورون دلیکلرینده اولان سنسولارین
حرکتینینین سورعتینی چوخالدیر و خاریجی ذرهلری داها راحات ائشیگه آتیر.
بیلیریک کی
آسقیرماق نفس آلما سیستمینین موزاحیملرینی و میکروبلاری ائشیگه آتماغا کؤمک ائلر
و هاوادا داغیدار. آما موطالیعهلر گؤرسهدیر کی آسقیرماغین آیری ایشلریده اولا
بیلر.
توز-تورپاق
کیمی بالاجا خاریجی ذره نفس چکدیگیمیز هاوا ایله بیرلیکده نفس آلما سیستمینه
داخیل اولاندا سینوسلار و بورون ایچیندهکی سنسورلار فعال اولار و اونو ائشیگه آتماغا
آماده اولار. نوام کوهن, پنسیلوانیا دانیشگاهینین قولاق, بوغاز و بورون موتخصیصی نشنال جئوغرافیک مجلهسینه
دئییر: «بو پروسهنین همیشه بیر باشلایانا احتیاجی اولار کی بیزیم موطالیعهلریمیز
گؤرسهدیر همن آسقیرماقدیر. حقیقتده آسقیرماق تکجه نفس آلما یولونو تمیزلهمیر
بلکه سنسورلاری فعال ائلیر کی ایکی دقیقهیه قدر سورعتلی حرکت ائتسینلر کی
موزاحیمی خاریج ائلهمک و یا هضم سیستمینه اؤتورماغین شراییطین حاضیرلاسین.
بو
سنسورلار کی میکروسکوب آلتیندا زیبر فرشه اوخشورلار همیشه حرکتدهدیلر و ائلیه
بیلرلر خاریجی موزاحیملری آغ جیگرلردن نفس آلما یولونا طرف آپارسینلار. بو ذرهلر
بو یوللارین طریقی ایله ائشیگه هیدایت اولورلار و یا هضم سیستمینه وارید اولوب
معده اسیدیایله آرادان گئدیرلر.
بو
سنسورلار ایشلهمکلری اوچون موخاطا احتیاجلاری وار کی بوروندا ترشوح اولونور.
بیلمگی جالیبدیر کی بورون سلوللاریندا ترشوح تاپان موخاطین گوندهلیک میقداری بیر
لتیر قدر اولار کی اونون چوخونو شخص اودار.
کوهن و
همکارلاری بیلیردیلر کی سینوزیت ناخوشلوقلاری اولانلار بونونلا بئله کی چوخ
آسقیریرلار آما یئنهده ایضافه موخاطلارینی اؤز نفسآلما یوللاریندان تمیزلهیه
بیلمیرلر. اونلار بئله حدس ووردولار کی بئله ناخوشلاردا آسقیرماق, سنسورلاری فعال
ائلهمک خاصیتینی الدن وئریب.
بو فرضیهنی
آراشدیرماق اوچون ساغلام و سینوزیتی اولان سینوسلاریندان سلول آییردیلار و نئچه
هفته انکوباتوردا ساخلادیلار کی همن سینوسداکی بافت یارانسین. سونرا هاوانی بو
سلول اولان فضایا پوفلهدیلر کی سنسورلارین آسقیرماغا اوخشایان هاوا آخینی
موقابیلینده عکسالعملینی گؤرسونلر و موقاییسه ائتسینلر. آزماییشلر گؤرستدی کی
هاوا آخینی سلوللارا یاپیشان سنسورلارین حرکت سورعتینی چوخاتدی؛ آما سینوزیتلی
بافتلاردان یارانمیش سنسورلارین سورعت دنگهسینه اثری اولمادی.
کوهن دئییر: «بو موطالیعه گؤرسهدیر کی ساغلام سلوللارلا سینوزیتلی سلوللارین
عکسالعمللری فرقلیدیر. شاید موزمین عفونتلر بو سنسورلارین دوزگون فعالیتینین
قاباغین آلیر.»
سینوزیت ناخوشلارینا قطعی درمان یوخدور. فقط آمریکادا 15 میلیون قدر اینسانین
سینوزیتی وار و اکثراً داوا و یا جراحلیقلا اونون اثرلرینی آزالدیرلار. بو
ناخوشلارین اییلهمه و دادما حیسّلری آزالا بیلر و اوزلرینده شیش اولا بیلر. کوهن
و همکارلارینین اومیدی وار بو تحقیق, تازا درمان یولو تاپماغا کؤمک ائلهسین.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab